Kaart
**Lastekodu tänav** on tänav Tallinnas Kesklinna linnaosas Keldrimäe ja Juhkentali asumis.

Vaade Tartu maanteele, Lastekodu tänavale ja Liivalaia tänava majadele
Tänav algab Liivalaia tänavalt, ristub Liivamäe tänava, Torupilli otsa tänava, Keldrimäe tänava, Gildi tänava, Odra tänavaga ja lõpeb Masina tänavaga ristudes.

Vaade Liivalaia, Lastekodu, Liivamäe ja Keldrimäe tänavate hoonetele

Ajalugu
-------

Lastekodu tänava nimetus on seotud kuulsa usureformaatori Martin Lutheri ja Lutheri nimeline lastekoduga. Läbi ajaloo on tänav kandnud nimetusi Lutheri tn; Lutri tn; Lutheri-Vaestekooli tn; Lutri-Vaestekooli tn; Luteri-Vaestekooli tn; Lutre-Vaestekooli tn; Vaestemaja tn; Lutheri Vaestelaste tn; Maneeži tn; Kinderheimstraße; Lutherstraße; Lutherwaisenhausstraße; Luther Waisenhausstraße; Armenkinderstraße; Manegenstraße; ул. Ластекоду; Лютерско-Сиротская ул.; Сиротская-Лютерская ул.; Сиротско-Лютерская ул.; Сиротская ул.; Манежная ул.
Lastekodu tänav algas enne Teist ilmasõda praeguse Tallinna keskturu juurest Torupilli otsa nime kandva tänava kohalt.
Keldrimäel asuva Lastekodu tänava kesklinna-poolne hoonestus põles suures osas lagedaks 1944. aasta märtsis. Pärast sõda hävitati ka ajalooline tänavavõrk ja tõmmati Lastekodu tänava algus sirgelt Liiavalaia, tollase Kingissepa tänava äärde. Osaliselt kattub Lastekodu tänava uus algus omaaegse Heeringa tänava sihiga.

1817. aastal, reformatsiooni 300 aasta juubelipäeva mälestuseks asutati Tallinnas Lutheri nimeline lastekodu, mis tegutses 1852. aastast hoones Suur-Tartu maantee 62 (hilisem aadress Tartu mnt 50, Laulupeo tänava vastas). Lastekodu asutaja ja esialgne ülalpidaja oli Tallinna Oleviste kogudus, tolleaegne Tallinna bürgermeister Carl Johann Salemann ja Oleviste koguduse õpetaja Meyer. 1919. aastani kandis asutus Dr. Martin Lutheri nimelise Kasvatusmaja nime. Selle asutuse ülalpidamiseks saadi vahendeid vabatahtlikest annetustest, kapitali inertsidest ja 1853–1882 linna omanduses olnud Vanamõisa mõisa tuludest, kui 1842. aastal läks lastekodu Tallinna linna ülalpidamisele ja 1887. aastast Tallinna Linnavalitsuse ülalpidamisele. Aastatel 1919–1922 kandis asutus Martin Lutheri Vaeslaste Kasvatusmaja ja Kool nime (kool oli ühtlasi 26. algkool) ning 1940. aastast kandis sealne asutus Tallinna Linna III Lastekodu nime.

Lutheri tänav 4 tegutses Tallinna linna Germanovi vanadekodu.

1923. aasta nimetati tänav Lutheri järgi, 1939. aastal aga nimetati tänav Tallinna linnavolikogu poolt ümber Lastekodu tänavaks.

Lastekodu 48 hoones tegutses Eesti NSV Masinaehituse, Kerge- ja Kohaliku Tööstuse Rahvakomissariaadi Kaalutehas „Vega" ja Portselanitööstus „Kerama".

Torupilli otsa ja Tartu maantee nurgal säilinud vanad puumajad lammutati 1990. aastate lõpus enne Tartu maantee laiendustöid. Mõned vanad majad on säilinud Lastekodu tänava lõpus enne Odra tänavat.

Hoonestus
---------

Tartu maantee 26 // Liivalaia 44 // Lastekodu 1 korterelamu hoone Dvigateli kvartalis. Aastatel 1947–1956 projekteeris selle arhitekt A. Vlassov Riiklikus Liidulises Projekteerimisinstituudis nr 11 elamukvartalina tehasele Dvigatel Tartu maantee, Lastekodu tänava ja V. Kingissepa tänavatega piirneval alal. Dvigateli töötajatele ehitatud elamukvartal on tüüpiline näide sõjajärgse esimese aastakümne üleliiduliste projekteerimistavade rakendamisest Eestis.

Lastekodu tänav õhtul
* Lastekodu tänav 3 korterelamu hoone Dvigateli kvartalis.
* Lastekodu tänav 5 korterelamu hoone Dvigateli kvartalis.
* Lastekodu tänav 13 asus Tallinna Tehnikakooli nr 2 ja Tehnikakooli nr. 15 ühiselamu.
* Lastekodu tänav 15, 5-korruseline korterelamu
* Lastekodu tänav 18, 5-korruseline korterelamu ja kauplus Valgusmaailm (algselt Eesti NSV ajal Tallinna I Toidukaubastu kauplus Keldrimäe).
* Lastekodu tänav 26, 1975. aastal valminud viiekorruseline korterelamu.
* Lastekodu tänav 31a asus Tallinna ja Põhja Prefektuuri liikluspolitsei, 2020. aastal kehtestati detailplaneering eesmärgil liita sotsiaalmaa – ühiskondlike ehitiste maa sihtotstarbega Lastekodu tn 31 ja riigikaitsemaa sihtotstarbega Lastekodu tn 31a kinnistud üheks vähemalt 90% elamumaa ja kuni 10% ärimaa maakasutuse sihtotstarbega krundiks. Krundile määrati ehitusõigus ühe kuni kuue maapealse korrusega ja ühe maa-aluse korrusega ning ühe kuni viie maapealse korrusega ja ühe maa-aluse korrusega äriruumidega korterelamu ehitamiseks.
* Lastekodu tänav 43 asub aastatel 1900–1910 ehitatud Riigi viinavabriku ametnike elamu, mis on hea näide historitsistlikust tööstusarhitektuurist.
* Lastekodu tänav 45 asub aastatel 1910 ehitatud Riigi viinavabriku tootmis- ja laohoone, mis on hea näide historitsistlikust tööstusarhitektuurist.
* Lastekodu tänav 46, Tallinna bussijaam.

Galerii
-------

* Tartu maantee 26 // Liivalaia 44 // Lastekodu 1 hoone Dvigateli kvartalisTartu maantee 26 // Liivalaia 44 // Lastekodu 1 hoone Dvigateli kvartalis
* Lastekodu tänav 3Lastekodu tänav 3
* Lastekodu tänav 5Lastekodu tänav 5
* Lastekodu tänav, Keskturu eesLastekodu tänav, Keskturu ees
* Lastekodu tänav, Keskturu ees. Paremal Lastekodu 11a ja 11 hoonedLastekodu tänav, Keskturu ees. Paremal Lastekodu 11a ja 11 hooned
* Lastekodu 31aLastekodu 31a
* Vaade Lastekodu tänavale, Odra tänava ristmikultVaade Lastekodu tänavale, Odra tänava ristmikult
* Lastekodu tänav 43Lastekodu tänav 43
* Lastekodu tänav 44Lastekodu tänav 44
* Tallinna bussijaam, Lastekodu tänav 46Tallinna bussijaam, Lastekodu tänav 46

Viited
------

1. ↑   (vaadatud 28.01.2016)
2. ↑
3. ↑  Lastekodu tn, eki.ee (vaadatud 17.06.2021)
4. ↑  Martin Lutheri ja Tallinna keskturu üllatav seos, jaakjuske.blogspot.com. 14. juuli 2012
5. ↑  Dr. Martin Lutheri nimeline lastekodu 112-aastane. Kaja, nr. 257, 31 oktoober 1929
6. ↑  Haridusasutused
7. ↑  Dr. Martin Lutheri nimelise lastekodu Põhikiria muutmise küsimus. Kaja, nr. 13, 15 jaanuar 1924
8. ↑  Rida Tallinna tänavaid ümberristimisele, Päewaleht, nr. 110, 23 aprill 1939
9. ↑  Elamu Lastekodu t. 3, 1957. a. kultuurimälestiste riiklikus registris (vaadatud 29.10.2020)
10. ↑  Elamu Lastekodu t. 5, 1957. a. kultuurimälestiste riiklikus registris (vaadatud 29.10.2020)
11. ↑  Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k. Riigi Teataja
12. ↑  Lastekodu tänaval läks lammutamiseks, www.kinnisvarauudised.ee, 12. veebruar 2020
13. ↑  Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 15
14. ↑  Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 15

Välislingid
-----------

|  |  |
| --- | --- |
|  | Pildid, videod ja helifailid Commonsis: **Lastekodu tänav** |